หุ้นเช้าปิดลบ 6.22 จุด
หุ้นภาคเช้าเจอแรงขายทำกำไรจนดัชนีปิดลบ 6.22 จุด ซื้อขาย 23,874 ล้านบาท
2 เม.ย. 2556

หุ้นภาคเช้าเจอแรงขายทำกำไรจนดัชนีปิดลบ 6.22 จุด ซื้อขาย 23,874 ล้านบาท
ตลาดหุ้นภาคเช้าเปิดมาเคลื่อนไหวในแดนบวก ก่อนที่จะเจอแรงขายทำกำไรจนดัชนีปิดที่ 1,543.33 จุด ลดลง 6.22 จุด หรือ 0.40 % มูลค่าการซื้อขาย 23,874.77 ล้านบาท
บล.ดีบีเอส วิคเคอร์ส (ประเทศไทย) ระบุว่า การเคลื่อนไหวของดัชนีวันนี้ ตลาดยังมีสิทธิแกว่ง จากการที่ขาดข่าวบวกที่มีนัยสำคัญหนุน แต่ปัจจัยที่ติดตามในระยะใกล้นี้ คือ ผลประชุมธนาคารกลางญี่ปุ่น (บีโอเจ) วันที่ 3-4 เม.ย.นี้ว่าจะมีการขยายโครงการซื้อสินทรัพย์เพิ่มอีกหรือไม่ และผลประชุมของคณะกรรมการนโยบายการเงิน (กนง.) วันที่ 3 เม.ย. ซึ่งคาดว่าจะคงอัตราดอกเบี้ยนโยบายไว้ที่ 2.75% เพราะอัตราเงินเฟ้อยังไม่สูง โดยไตรมาส 1อยู่ที่ 3.09% รวมทั้งสถานการณ์การเองในคาบสมุทรเกาหลีและในประเทศไทย
สำหรับการวิเคราะห์ทางเทคนิค ให้แนวต้านระยะสั้นของตลาดไว้ที่ 1,560-1,570 จุด และจุดขายตัดขาดทุนเท่ากับ 1,540 จุด สำหรับกลยุทธ์ ซื้อใหม่หรือถือต่อเมื่อดัชนียืนเหนือ 1,540 จุด แต่ถ้ายืนไม่ได้ ควรขายทำกำไรหรือขายปรับพอร์ต โดยเฉพาะอย่างยิ่งพอร์ตที่มีเงินสดเหลืออยู่น้อย
หลักทรัพย์ที่มีมูลค่าการซื้อขายสูงสุด 5 อันดับ ได้แก่ 
SUSCO    มูลค่าการซื้อขาย  2,193 ล้านบาท ปิด 6.90 บาท เพิ่มขึ้น 0.05 บาท (+0.73 %)
N-PARK   มูลค่าการซื้อขาย  975 ล้านบาท ปิด 0.24 บาท เพิ่มขึ้น 0.02 บาท (+9.09 %)
TIPCO      มูลค่าการซื้อขาย  940 ล้านบาท ปิด 15.10 บาท ลดลง 1.00 บาท (-6.21 %)
THAI        มูลค่าการซื้อขาย  693 ล้านบาท ปิด 27.75 บาท ลดลง 0.50 บาท (-1.77 %)
MLINK     มูลค่าการซื้อขาย  545 ล้านบาท ปิด 5.05 บาท ลดลง 0.10 บาท (-1.94 %)